《答樊云门冬雨剧谈之作 其一》
清代·郑孝胥

久于南皮坐，习闻樊山名。老矣始一见，赵璧真连城。

落笔必典始，中年越峥嵘。才人无不可，皎若日月明。

春华终不谢，一洗穷愁声。南皮宿自负，通显足胜情。

达官兼名士，此秘谁敢轻。晚节殊可哀，祈死如孤&#；

其诗始抑郁，反似忧生平。吾疑卒不释，敢请樊山评。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。